REGOLAMENT TAL-KUMMISSJONI (KE) Nru 930/2005
tas-6 ta' Ġunju 2005
li jemenda l-Annessi I, II, III, V, VII u VIII għar-Regolament tal-Kunsill (KEE) Nru 3030/93 dwar regoli komuni għall-importazzjoni ta’ ċerti prodotti tat-tessuti minn pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat r-Regolament tal-Kunsill (KEE) Nru 3030/93 tat-12 ta’ Ottubru 1993 dwar regoli komuni dwar l-importazzjoni ta’ ċerti prodotti tat-tessuti minn pajjiżi terzi (1), u partikularment l-Artikolu 19 tiegħu,
Billi:
(1)
Ir-regoli komuni dwar l-importazzjoni ta’ prodotti tat-tessuti minn pajjiżi terzi għandhom ikunu aġġornati biex jitqiesu numru ta’ żviluppi riċenti.
(2)
Il-Kunsill b’Deċiżjoni (2005/272/KE) (2) approva l-konklużjoni ta’ Ftehim bejn il-Komunità Ewropea u r-Repubblika tas-Serbja dwar il-kummerċ fi prodotti tat-tessuti.
(3)
Il-Kunsill b’Deċiżjoni (2005/244/KE) (3) approva l-konklużjoni ta’ Ftehim bejn il-Gvern tar-Repubblika Soċjalista tal-Vjetnam u l-Komunità Ewropea dwar l-aċċess għas-swieq. Bis-saħħa ta’ l-Artikolu 1 ta’ dak il-Ftehim, kwoti eżistenti għall-Vjetnam ikunu sospiżi; konsegwentement, l-iċċekkjar doppju għall-kategoriji kollha tat-tessuti għandu wkoll ikun sospiżi.
(4)
Emendi saru peremezz tar-Regolament tal-Kummissjoni (KE) Nru 1810/2004 (4) lin-Nomenklatura Magħquda taħt ir-Regolament tal-Kunsill (KEE) Nru 2658/87 (5) li japplika mill-1 ta’ Jannar 2005. Dawn l-emendi jolqtu wkoll ċerti kodiċi fl-Anness I għar-Regolament (KEE) Nru 3030/93.
(5)
Ir-Regolament (KEE) Nru 3030/93 għalhekk għandu jkun b’tali mod emendat.
(6)
Il-miżuri provduti f’dan ir-Regolament huma skond l-opinjoni tal-Kumitat dwar it-Tessuti mwaqqaf skond l-Artikolu 17 tar-Regolament (KEE) Nru 3030/93,
ADOTTAT DIN IR-RIŻOLUZZJONI:
Artikolu 1
L-Annessi I, II, III, V, VII u VIII għar-Regolament (KEE) Nru 3030/93 huma emendati kif jidhru fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Disposizzjonijiet li jirrigwardaw lir-Repubblika tas-Serbja għandhom japplikaw mill-ewwel ta' Lulju 2005.
Dan ir-Regolament għandu jorbot fl-intier tiegħu u direttament applikabbli fl-Istati Membri kollha.
Magħmul fi Brussell, nhar is-6 ta' Ġunju 2005.